stanford-oval/wikipedia huggingface dataset:
למידה
השפעת הסביבה

למידה מאופיינת כתהליך רכישת ידע על העולם החיצוני והפנימי.
הניסיון של האדם עם הסביבה יכול לשנות את התפיסה, החשיבה וההתנהגות שלו.
על כן, סביבה עשירה באתגרים, תיווך יעיל והצלחות רבות מסייעת לשיפור יכולות הלמידה והכשרים השכליים.
למידה מתווכת היא פעילות גומלין בין מבוגר לילד, שבה מועברים לילד תכנים של תהליכי חשיבה ועיבוד מידע. האיכות והיעילות של התיווך מושפעות מהמאפיינים והמיומנויות של המתווך.
בהתאם לכך, הרקע הלימודי והמשפחתי של האדם הם מנבאים טובים יותר להצלחה לימודית או מקצועית מציוני המשכל.
יכולת הלמידה מושפעת גם מהתחום החברתי. קבלתו או דחייתו של הלומד על ידי קבוצת השווים משפיעות במידה רבה על הישגיו ועל הערך העצמי שלו.
על פי רוב לילדים דחויים יש בעיות בקשרים חברתיים או האינטליגנציה רגשית. ניתן לשפר את התפקוד החברתי על ידי תוכניות לימודים המדגישות את הצורך בשיתוף פעולה, תקשורת בין אישית, האזנה, תמיכה ועוד.
ההיסטוריון פיליפ אריאס הדגיש בספרו "הילד וחיי המשפחה תחת המשטר הישן" משנת 1975 את החשיבות שיש לייחס ללמידה. הלמידה מאלצת את הילדים לחיות בקרב מבוגרים, שמעבירים להם הן ידע בסיסי והן ידע כיצד לחיות את חייהם. השילוב בין הגילאים השונים שנוצר כתוצאה מכך, הוא לדידו אחת מהתכונות הבולטות של החברה המערבית בת זמננו, שהתגבשה מאמצע ימי הביניים ועד המאה ה-18.
קשיי למידה

קושי בלמידה פוגע ביכולת של האדם לרכוש ידע או מיומנויות חדשים ויכול לבוא לידי ביטוי בעקומת הלמידה שלו. במסגרת מערכת החינוך קשיי למידה יכולים להוביל לציונים נמוכים של התלמיד.
ישנם מספר גורמים העשויים לפגוע ביכולת הלמידה או ההתפתחות הקוגניטיבית של האדם באופנים שונים וברמות חומרה שונות. לעיתים הפגיעה תהיה כה קלה עד שיהיה קשה לאתר אותה ולקבוע אבחנה בשלב מוקדם, מקרי ביניים יוכלו להשתלב במערכת החינוך הרגילה ולהסתייע בהוראה מתקנת, אך המקרים החמורים ביותר יפנו למסגרת של חינוך מיוחד. כל גורם צריך להיות מאובחן ומטופל על ידי אנשי המקצוע המתאימים, תוך התייחסות לאפשרות של קיומם של שני גורמים או יותר במקביל, מצב הנקרא תחלואה נלווית או תחלואה כפולה.
אחד הגורמים המשפיעים ביותר על יכולת הלמידה הוא האינטליגנציה. מנת משכל נמוכה באופן קיצוני מובילה למצב של פיגור שכלי.
הלמידה יכולה להיות מושפעת גם מבעיות התפתחותיות שונות. בעיות התפתחותיות מאופיינות בכך שהן מופיעות לראשונה בילדות וממשיכות להתקיים גם אצל האדם הבוגר. בין הבעיות ההתפתחותיות אשר עלולות לפגוע ביכולת הלמידה נכללות: לקות למידה, לקות שפה, הפרעת קשב ועוד.
קשיי למידה יכולים להיגרם גם כתוצאה ממצבים רפואיים הקשורים לתפקוד הגוף, הורמונים, לאיכות התזונה והשינה ועוד. רבים מגורמים אלו אפשר לשלול על ידי בדיקות שגרתיות במסגרת קופת החולים על ידי מדידת לחץ דם ודופק, בדיקת דם הכוללת – בלוטת התריס, ברזל, ויטמין D, ויטמין B12, רמת סוכר וכו'. רצוי לשלול גורמים אלו לפני שפונים לאבחון דידקטי, ואפשר להסתייע ברופא המשפחה לצורך כך.
המערכת הסנסו-מוטורית קשורה לדרך בה האדם קולט את סביבתו ומגיב אליה. פגיעה במערכת זו יכולה לפגוע ביכולת התפקוד הכללית של האדם ובמסגרת זו גם ביכולת הלמידה שלו. קשיי למידה מסוג זה יכולים לנבוע עקב המקרים הבאים: לקות שמיעה, לקות ראייה, בעיות באינטגרציה סנסורית, הפרעה התפתחותית בקואורדינציה, הפרעת תנועה, פציעות חמורות ועוד.
בעיות רגשיות, בעיות נפשיות וקשיים בהתפתחות הרגשית יכולים להשפיע על יכולת הלמידה, הן באופן זמני כמצב רוח חולף (כמו חרדת בחינות:, כעס וכו') והן במצבים חמורים יותר של טראומה נפשית או הפרעה נפשית.
לקויות שונות על ההספקטרום האוטיסטי יכולות לפגוע בלמידה.
טכנולוגיה ולמידה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מערכת היחסים בין טכנולוגיה ולמידה מתייחסת למושג טכנולוגיה חינוכית, כלומר השימוש היעיל של כלים טכנולוגיים בלמידה. מערכת היחסים הזו כוללת מערך של כלים, כגון המדיה, מכשירים וחומרה ברשת, תוך התחשבות בגישות תאורטיות בסיסיות לשם יישומם האפקטיבי של אלה.
טכנולוגיה חינוכית אינה מוגבלת לטכנולוגיה גבוהה. יחד עם זאת, טכנולוגיה אלקטרונית חינוכית, המכונה גם E-learning, הפכה לחלק חשוב בחברה כיום, והיא כוללת מגוון רחב של גישות דיגיטציה, רכיבים ושיטות העברה. לדוגמה, M-learning שמה דגש על ניידות, אך מלבד זאת לא ניתן, בעקרון, להבדילה מטכנולוגיה חנוכית.
טכנולוגיה חינוכית כוללת סוגים רבים של מדיה המעבירים טקסט, אודיו, תמונות, אנימציה, ווידאו סטרימינג, וכוללת יישומים טכנולוגיים ותהליכים כגון שמע או הקלטות וידאו, טלוויזיה בלוויין, CD-ROM, ולמידה מבוססת מחשב, כמו גם אינטראנט/ אקסטראנט מקומיים ולמידה מבוססת אינטרנט. מערכות מידע ותקשורת, בין אם עומדות בזכות עצמן או כאלה המבוססות על רשתות מקומיות או אינטרנט בלמידה ברשת, עומדות בבסיס תהליכי E-learning רבים.
טכנולוגיה חינוכית ו-E-learning יכולים להתרחש בכיתת הלימוד או מחוצה לה, הן יכולות להילמד בלמידה א-סינכרונית בקצב אישי, או להוות למידה סינכרונית המונחית בידי מורה. הם מתאימים ללמידה מרחוק ובשיתוף עם הוראה פנים-אל-פנים, המכונה למידה מעורבת.
טכנולוגיה חינוכית משמשת לומדים ומלמדים בבתים, בבתי ספר (גם ב-K-12 ובהשכלה גבוהה), עסקים, והגדרות אחרות.
הגדרה
Richey מגדיר טכנולוגיה חינוכית כך: "הלימוד והשימוש האתי בקידום למידה ושיפור ביצועים באמצעות יצירת, שימוש וניהול תהליכים ומשאבים טכנולוגיים מתאימים". האגודה לתקשורת חינוכית וטכנולוגיה בארצות הברית (AECT) הגדירה טכנולוגיית הדרכה: "התאוריה והפרקטיקה של עיצוב, פיתוח, שימוש, ניהול, והערכה של תהליכים ומשאבים ללמידה." ככזו, הטכנולוגיה החינוכית מתייחסת לכל מדעי החינוך המהימנים והמיושמים, כגון ציוד, כמו גם תהליכים ונהלים הנגזרים מהמחקר המדעי, ובהקשר מסוים עשויה גם להתייחס לתהליכים תאורטיים, אלגוריתמיים או חקירתיים (היוריסטיים). אין היא, בהכרח, כרוכה בטכנולוגיה פיזית.
היקף
טכנולוגיה חינוכית מתייחסת לשימוש בחומרה פיזית כמו גם בתאוריות חינוכיות. היא כוללת מספר תחומים, כולל תאורית למידה, אימון מבוסס מחשב, למידה מקוונת וכן, כאשר נעשה שימוש בטכנולוגיות ניידות, m-learning. בהתאם לכך, קיימים מספר היבטים נפרדים לתיאור ההתפתחויות העיוניות והטכניות של טכנולוגיה חינוכית:
טכנולוגיה חינוכית כתאוריה והפרקטיקה של גישות חינוכיות ללמידה.
טכנולוגיה חינוכית ככלים טכנולוגיים ומדיה המסייעים בתקשורת של ידע, כמו גם הפיתוח וההחלפה (exchange) שלה.
טכנולוגיה חינוכית למטרת לימוד מערכות ניהול (LMS), כגון ככלים לניהול תלמידים ותוכניות לימוד, ומערכות מידע על ניהול חינוך (EMIs).
הטכנולוגיה החינוכית עצמה כנושא חינוכי, קורסים כאלה עשויים להיקרא "לימודי מחשב" או "טכנולוגית מידע ותקשורת" (ICT).
טכנולוגיה ולמידה > במערכת החינוך

הטכנולוגיה מהווה חלק ניכר משעות הפנאי של ילדים ונערים. לכן, מבחינה פסיכולוגית עצם השימוש בה נתפס בעיני התלמידים כרלוונטי ותורם ליצירת עניין ומוטיבציה בלמידה. שימוש נכון בטכנולוגיה יכול להפוך את תהליך הלמידה לדינאמי ולמעניין יותר, היא יכולה לתרום לגיוון אמצעי ההוראה ולהוסיף המחשות ויזואליות ודינאמיות. באופן זה הטכנולוגיה מאפשרת גם מתן מענה לתמיכה בתלמידים בעלי צרכים לימודיים שונים.
המהפכה הטכנולוגית והופעת המחשבים האישיים אפשרה למידה משולבת מחשב והביאה איתה שלל של עזרי למידה כגון לומדות וחבילות יישומים משרדיים אשר הקלו על הלמידה, במיוחד עבור אנשים לקויי למידה. מהפכת המידע אף היא, הביאה עימה כלים חדשים לשיפור תהליך הלמידה ולקיצורו באמצעות שיפור הנגישות למידע וארגונו. אחד התחומים שהתפתחו בהקשר זה הוא למידת חקר מבוססת מחשב.
תפעול העזרים הטכנולוגיים דורש ידע טכני ולימוד מיומנויות חדשות (אוריינות טכנולוגית).
גם בעידן המחשבים, הפדגוגיה היא עדיין לב התהליך החינוכי, כאשר המורים עומדים במרכז תהליך ההוראה והתלמידים במרכז תהליך הלמידה. בנוסף לכך, הסתמכות יתר על מחשוב ותוכנה עלולה להסיט את המוקד מהדבר החשוב באמת והוא הלימוד העצמי (למידה פעילה בשפת אנשי המקצוע).
ישנן תוכנות ואתרים ללימוד עצמי המאפשרות לתלמיד ללמוד באופן עצמאי ללא המורה ואף מספקות משוב וסימולציות.
מחקרי למידה

תאוריות למידה התפתחו בעקבות מחקרים שעסקו באופן שבו הלמידה מתרחשת ובדרך שבה הפרט מקבל, מעבד ומאחסן ידע.
ענף הפסיכולוגיה בוחן את תופעת הלמידה מזוויות שונות.
למשל, גישת עיבוד המידע רואה בלמידה תהליך חשיבה קוגניטיבי, שבו ניתנת משמעות לגירויים שנקלטו במערכת החישה מאוחסנים בזיכרון לשימוש עתידי הבא לידי ביטוי בהתנהגות.
המונח למידה כולל תהליכי רכישת התנהגות שניתן להדגימם הן בבעלי חיים והן בבני אדם, כמו התניה אופרנטית והתניה קלאסית, שהן שתי תאוריות מרכזיות בתחום.
חקר הלמידה דרך שינוי בהתנהגות נצפית משויך לזיכרון המרומז ובמיוחד למרכיב של זיכרון נוהלי.
הגישה הביולוגית ללמידה עוסקת בהבנת ההיבט הביולוגי של הזיכרון ומנסה להבין כיצד והיכן מקודד המידע הנרכש בתהליכי הלמידה.
יכולת הלמידה תלויה בפעילותם התקינה של הנוירונים באזורים שונים של המוח.
השינוי החשמלי הזמני בפעילותם של נוירונים מקושר לזיכרון לטווח קצר. מחקרים הראו שציוות בזמן של קשר טבעי (גירוי ותגובה) הקיים במוח, עם גירוי חדש – "יחזק" באופן ביוכימי את הקשר בתהליך של התגבשות זיכרון, וכך יהפוך גם את הגירוי החדש לכלול בזיכרון לטווח ארוך. על פי הטענה, כל זיכרון (או מבנה שנלמד) הקיים במוחנו, מורכב ככל שיהיה – מורכב בבסיסו מאי-אילו סינפסות מחוזקות הקשורות ביניהם בקשרים ביוכימיים שנוצרו במהלך הלמידה.
בהתאם לכך, ניתן למצוא ביטוי ללמידה בשינויים החלים במוח.
תאוריות למידה

ישנן מספר תאוריות בתחום הלמידה. מטרת תיאורית למידה היא לעזור לנו להבין איך אנשים לומדים. קיימת השפעה הדדית בין התאוריה (איך מתבצעת למידה), הפרקטיקה הפדגוגית (שיטות ההוראה והלמידה שלנו) והטכנולוגיה (בה אנחנו משתמשים כדי ללמד). התבוננות על השינויים בתאוריות לאורך זמן מלמדת אותנו על השינויים בתחום החינוך.
תאוריות למידה – מה אנחנו מנסים לבחון שכשאנחנו רוצים להסביר למידה, או איך שאנחנו מחליטים איך ללמד – תלוי באפיסטמולוגיה (תורת ההכרה) השואלת "מהו ידע?" "איך אנחנו יודעים?" קיימות שתי גישות אפיסטמולוגיות במדע: הגישה האובייקטיביסטית (Objectivist) והגישה הקונסטרוקטיביסטית (Constructivist).
| 0 | 1 | 2 | 3 |
| --- | --- | --- | --- |
| אפיסטמולוגיה | ידע | תיאורית למידה | "מאה" |
| גישה אובייקטיביסטית | הידע קיים בפני עצמו. המורה למד אותו, והוא מעביר אותו לתלמידים – מכלי מלא לכלי ריק. | ביהביוריזם (Behaviorism) | 20 |
| גישה אובייקטיביסטית | הידע קיים בפני עצמו. המורה למד אותו, והוא מעביר אותו לתלמידים – מכלי מלא לכלי ריק. | קוגניטיביזם (Cognitivism) | 20 |
| גישה אובייקטיביסטית | הידע קיים בפני עצמו. המורה למד אותו, והוא מעביר אותו לתלמידים – מכלי מלא לכלי ריק. | קונקטיביזם (Connectivism) | 21 |
| גישה קונסטרוקטיביסטית | הידע נבנה באינטראקציה עם הזולת | קונסטרוקטיביזם (למידה) (Constructivism) | 20 |
| גישה קונסטרוקטיביסטית | הידע נבנה באינטראקציה עם הזולת | קולבורטיביזם (Collaborativism) | 21 |
ביהביוריזם – מתמקדים במה שאפשר לצפות בו ולמדוד אותו – איך אנחנו מתנהגים, מה משפיע על זה ומשנה את זה. מיקוד בגירוי ותגובה. הסתכלות על המח כעל קופסה שחורה. אישים בולטים: איוואן פבלוב ופרדריק סקינר.
קוגניטיביזם – מכירים בכוח של המוח להחליט לא על סמך גירוי חיצוני ישיר. שימוש במטפורת מחשב.
קונקטיביזם – למידה היא תהליך של חיבור עם צמתי אינפורמציה, ונמצאת לא רק אצל הלומד אלא גם באפליקציות לא אנושיות. תפקיד המורה בארגון תוכני הלימוד וארגון הקורס מתבצע טוב יותר על ידי רשתות חכמות. אישים בולטים: גורג סיימנס, סטפן דאונז.
קונסטרוקטיביזם – אנשים אינם מגיבים תמיד, כמו מחשבים, באותה צורה לאותו גירוי. הלומד מעורב, יחד עם המורה ולומדים אחרים, ביצירת משמעות. אישים בולטים: ז'אן פיאז'ה ולב ויגוצקי.
קולבורטיביזם – מתמקד בתהליך בניית הידע. שונה מקונסטרוקטיביזם בכך שממקם את הלמידה הפעילה בתהליך פיתוח חברתי ותפיסתי המבוסס על שיח ידע. קהילות ידע מכוונות.
ראו גם

למידת חקר
ייצוג ידע
דרכי לימוד התלמוד
חברותא
ג'וזף פנטסיל

ג'וזף פנטסיל (באנגלית: Joseph Paintsil; נולד ב-1 בפברואר 1998) הוא כדורגלן גנאי המשחק בעמדת הקיצוני בלוס אנג'לס גלאקסי.
קריירת מועדונים

ב-12 בפברואר 2017 פנטסיל ערך את הופעת הבכורה שלו בקבוצת צעירי טימה. עד לסיום העונה כבש 10 שערים ב-22 משחקי ליגה והיה מלך שערי הקבוצה ומדורג חמישי בליגה כולה.
ב-31 באוגוסט הושאל לפרנצווארוש מליגת העל ההונגרית. ב-9 בספטמבר ערך את הופעת הבכורה שלו בקבוצה בניצחון 2–5 נגד נגד ואשאש בו גם הבקיע את שער הבכורה שלו בקבוצה. ב-2 בדצמבר הבקיע בניצחון נגד וידאוטון. בסיום העונה השער נבחר לשער העונה.
ב-3 ביולי 2018 חתם בגנק מליגת העל הבלגית. בתחילת העונה נפצע והחמיץ את ההתחלה שלה. ב-19 באוגוסט ערך את הופעת הבכורה שלו בקבוצה במשחק הליגה נגד שרלרואה. ב-7 באוקטובר 2018 הבקיע צמד במשחק נגד גנט. עד לסיום העונה, הבקיע רק עוד שער אחד בניצחון 0–3 נגד אנדרלכט במשחק שנערך ב-30 במרץ 2019. לאחר עזיבתו של לאנדרו טרוסארד לברייטון אנד הוב אלביון בסיום העונה, פנטסיל הפך לשחקן הרכב בקבוצה.
ב-10 בספטמבר 2020 הושאל לאנקרגוג'ו מליגת העל הטורקית עד לסיום העונה. 3 ימים לאחר מכן ערך את הופעת הבכורה שלו בקבוצה בהפסד 1–2 לארזורומספור. את העונה סיים עם 11 שערים ב-33 משחקים.
בסיום העונה חזר לגנק. עונת 2022/2023 הייתה עונת השיא שלו במועדון בה כבש 17 שערים ב-36 משחקים כאשר גנק הפסידה את האליפות לרויאל אנטוורפן כאשר טובי אלדרווירלד הבקיע בדקה ה-94 של המשחק.
ב-21 בפברואר 2024 חתם בלוס אנג'לס גלאקסי מה-MLS תמורת 9 מיליון דולר.
קריירה בינלאומית

ב-25 במאי 2017 ערך את הופעת הבכורה שלו בנבחרת גאנה בתיקו 1-1 נגד בנין. השתתף עם הנבחרת פעמיים בגביע אפריקה לאומות.
תארים

ליגת העל הבלגית: 2018/2019
הסופר קאפ הבלגי: 2019
הלנה ירלובה

| --- | --- |

הלנה ירלובה
 לידה:  9 בדצמבר 1964 (בת 60) קייב, הרפובליקה הסובייטית הסוציאליסטית האוקראינית, ברית המועצות 
 מדינה:  ישראל 
 תקופת הפעילות:  מ-1987
 עיסוק:  שחקנית
 פרסים והוקרה:  פרס התיאטרון הישראלי 
 פרופיל ב-IMDb
 
הלנה ירלובה ומשה איבגי במחזה "אנשים קשים", מאת יוסף בר-יוסף ובבימויו של משה נאור, תיאטרון חיפה, 2012
הלנה ירלובה (במקור: ילנה יראלובה, ברוסית: Елена Яралова; נולדה ב-9 בדצמבר 1964) היא שחקנית תיאטרון, קולנוע וטלוויזיה ישראלית.
תפקידים נבחרים בתיאטרון

| שנה ומקום | הצגה | תפקיד | תיאטרון/מחזאי |
| --- | --- | --- | --- |
| תל אביב, 2019 | הריון |  | התיאטרון הקאמרי, עדנה מזי"א |
| תל אביב, 2018 | אל נקמות | שׂוּרֶה | התיאטרון הקאמרי, שלום אש |
| תל אביב, 2017 | שליחותו של הממונה על משאבי אנוש | קונסולית הכבוד | התיאטרון הקאמרי, א' ב' יהושע (דרמטורגיה איציק ויינגרטן) |
| תל אביב, 2016 | מפיסטו | ניקולטה | התיאטרון הקאמרי, הלל מיטלפונקט (על פי קלאוס מאן) |
| תל אביב, 2015 | אופרה בגרוש | ג'ני בורדלה | התיאטרון הקאמרי, ברטולט ברכט |
| תל אביב 2014 | אלקטרה | קליטיימנסטרה | התיאטרון הקאמרי, סופוקלס |
| הקאמרי, פברואר 2013 | איש קטן, מה עכשיו? |  | תיאטרון הקאמרי, הנס פאלאדה |
| יידישפיל, נובמבר 2012 | הצגת יחיד | פנטזיה לאהבה ולכינור הצגת יחיד, עיבוד של אלכסנדר פובולוצקי ל“סטמפניו” של שלום עליכם | יידישפיל, הוצגה בתיאטרונטו, תוצג בפסטיבל "תספיס" הבינלאומי להצגות יחיד בעיר קיל |
| הקאמרי 2012 | ריצ'רד השני וריצ'רד השלישי | המלכה איזבל/המלכה אליזבת | תיאטרון הקאמרי, ויליאם שייקספיר |
| חיפה 2012 | אנשים קשים | רחל | תיאטרון חיפה, יוסף בר-יוסף |
|  | גטו |  | הקאמרי, יהושע סובול |
| 2010 | האריסטוקרטים | ורה | הקאמרי, עדנה מזי"א |
| תל אביב 2003–2009 | היה או לא היה | חנה רובינא | הקאמרי/עדנה מזי"א |
| תל אביב 2003–2009 |  |  | נדנדה בשניים/פרויקט א.מ.י |
| תל אביב 2003–2009 | זה הים הגדול | ריטה | הקאמרי/יוסף בר-יוסף |
| תל אביב 2003–2009 | יומן חוף ברייטון |  | הקאמרי/ניל סיימון |
| תל אביב 2003–2009 | החזן מווילנה | חנה | יידישפיל |
| תל אביב 2003–2009 | האחיות פארי | קלר פארי | יידישפיל/מרצוני |
| תל אביב 2003–2009 | טוביה החולב | חוה | יידישפיל/שלום עליכם |
| תל אביב 2003–2009 | שמו הולך לפניו | שושנה | יידישפיל/אפרים קישון |
| תל אביב 2003–2009 |  | למה צחקה הכלה | יידישפיל/אופרה |
| תל אביב 2000–2001 | שני קונילמל | ליבלה | יידישפיל/גולדפאדן |
| תל אביב 2000–2001 | הרוטשילדים | חנה כהן | יידישפיל/אלן ברוק |
| תל אביב 2000–2001 |  | רייזלה	געבירטיג | יידישפיל/יהושע סובול |
| תל אביב 2000 | חזרה גנרלית בהחלט | בת' | תיאטרון מלנקי/יעקובסדוטר |
| גרמניה 1999 | דון קישוט | דולצ'ניאה | בוכום שאוששפיל |
| תל אביב 1993–1999 | השד האחרון | אקשה | תיאטרון מלנקי/יצחק בשביס-זינגר |
| תל אביב 1993–1999 | סנדר בלק | ליזה | יידישפיל/שלום עליכם |
| תל אביב 1993–1999 | יושע עגל | מלכה | יידישפיל/ישראל יהושע זינגר |
| תל אביב 1993–1999 | חלום גולד פאדן | מיר'לה | יידישפיל |
| תל אביב 1993–1999 | כתובה | איילה | יידישפיל/ אפרים קישון |
| תל אביב 1993–1999 |  | מסעות בנימין השלישי | יידישפיל/מוייכר ספורים |
| תל אביב 1993–1999 | יום הולדת | סאלי | האנטרפריזה של מיכאל קזקוב/סלייד |
| תל אביב 1993–1999 | אני לא רפפורט | הציירת | יידישפיל/גרדנר |
| מוסקבה 1988–1990 | צל | אנונציאטה | סוברמניק/ שוורץ |
| מוסקבה 1988–1990 | הסטירה | אנצקה פרוקופוביץ | סוברמניק/אולשה |
| מוסקבה 1988–1990 | האתגר השביעי של הרקולס | אטה – אלת השקר | סוברמניק/רושין |
תפקידים נבחרים בקולנוע ובטלוויזיה

| שנה | שם הסרט | תפקיד | במאי |
| --- | --- | --- | --- |
| 2015 | צילי | פליטה | עמוס גיתאי |
| 2012 | תא גורדין | דיאנה | דני סירקין |
| 2009 | חמש שעות מפריז | לינה | לאון פרודובסקי |
| 2009 | אשה | כרמל | עמוס גיתאי |
| 2007 | בשנה הבאה בטורונטו | סשה | לאון פרודובסקי |
| 2004 | לילה אפל | נטשה | לאון פרודובסקי |
| 2003 | חלומו של הנרי | אווה | איתן גרין |
| 2002 | קדמה | רוזה | עמוס גיתאי |
| 1991 | הכניסה למבוך | סילביה | הסטודיו ע"ש גורקי/קרימנוב |
| 1989 | הצעד | טניה | הסטודיו ע"ש גורקי/קרימנוב |
הערות שוליים

↑  nrg מעריב, "חמש שעות מפריז" הוא הזוכה בפסטיבל חיפה, באתר nrg‏, 10 באוקטובר 2009
↑  nrg מעריב, הלנה ירלובה נפצעה קשה בתאונה, באתר nrg‏, 22 באוקטובר 2009
↑  טל פרי, ‏הקאמרי שומר תפקיד לשחקנית הלנה ירלובה, באתר גלובס, 17 בנובמבר 2009
↑  ציפי שוחט, עכבר העיר אונליין, הלנה ירלובה חוזרת לתיאטרון ומספרת על תאונת הדרכים, באתר הארץ, 29 במרץ 2010
↑  יואש בן יצחק, פרס השרה לקליטת העלייה ע"ש יורי שטרן לשנת 2010, באתר News1 מחלקה ראשונה, 6 במאי 2010
↑  ליבת גרינבוים, הלנה ירלובה חוזרת לעבודה במשרד, באתר ynet, 8 באוגוסט 2010
↑  אות הוקרה לשחקנית הלנה ירלובה, אתר הבמה, 25/07/2010
↑  הלנה ירלובה הפרזנטורית של אקסטרא-סטטוס, fashiontime.co.il
↑  מרב יודילוביץ', הצגה של היידישפיל תעלה בגרמניה, באתר ynet, 24 באוקטובר 2012
| --- | --- |
בקרת זהויות :  NLI: 987007428635605171  BIBSYS: 7022761  BnF: cb14517185z (data)  ISNI: 0000 0001 1939 5696  LCCN: no2010145969  SUDOC: 124841309  VIAF: 127095294   WorldCat (עם VIAF): 127095294
בורדר קולי

.
| --- | --- |

 ארץ מוצא:  סקוטלנד
 שימושים:  יחידות חילוץ, רעיית צאן, הברחת ציפורים מנמלי תעופה בעולם
 קבוצה:  כלבי רועים וצאן
 תכונות
 משקל:  12-20 ק"ג
 גובה כתפיים:  48 - 54 ס"מ
 גובה:  53 ס״מ 
 תוחלת חיים:  14-17 שנים
 אופי:  מלא מרץ, אנרגטי, בעל אינטליגנציה גבוהה ביותר
 אילוף:  הסתגלות גבוהה
 תיאור:  מופיע בצבעים שחור-לבן, חום-לבן, טריקולור (3 צבעים) בלו מרל (אפור בגוונים שונים עם *שחור ולבן) ורד מרל (אפור בגוונים שונים עם חום ולבן).
 
בורדר קולי הוא אחד מגזעי כלב הבית. הוא טופח לצורך שימוש בו כסיוע לרעיית צאן.
אינסטינקט הרעייה החזק של הקולי פותח במקור באזורי הגבול בסקוטלנד (ומכאן גם שמו, שפירושו "קולי הגבול"). מגדליו טיפחו את נכונותו לקבל אילוף ואת תבונתו, ולא את הופעתו החיצונית. הבורדר קולי מופיע, בדרך כלל, במבחני עבודה ולא בזירת התצוגה. במשך שנים היה הגזע כפוף לתקנים של יכולת עבודה שקבע המועדון הבינלאומי לכלבי רועים, ורק ב-1976 הוכר רשמית על ידי התאחדות הכלבנים של בריטניה.
הבורדר קולי משמש גם להרחקת ציפורים ממסלולי המראה בשדות תעופה. בישראל הוא משמש לרעיית עדרי צאן ובקר.
הבורדר קולי הוא כלב מלא מרץ ואנרגטי. נבחר בסקר שנערך באנגליה ב-1998 כגזע בעל אינטליגנציית העבודה הגבוהה בין כל גזעי הכלבים.
אינטליגנציה

בספרו של הפרופסור לפסיכולוגיה סטאנלי קורן "האינטליגנציה של הכלבים", המדרג אינטליגנציית כלבים לפי ביצועיהם בשני משתנים ("הבנה של פקודות חדשות" ו"ציות לפקודה הראשונה"), דורג הבורדר קולי ראשון בקבוצה "הכלבים החכמים ביותר" מתוך 80 גזעים שנבדקו. האינטליגנציה מתבטאת בתחומים רבים, הכלב מגיב טוב מאוד לאילוף נכון כלומר הוא יבין פקודה אחרי מספר מועט של חזרות, וכמו כן הוא יכול לזכור מספר רב מאוד של מילים.
בניסוי המשך זכרו חלק מכלבי הבורדר קולי שמות של צעצועים רבים גם אחרי שנתיים. לדברי החוקרים, זו יכולת שקיימת או שאינה קיימת, ואין רצף של מסוגלות. החוקרים עצמם לא זכרו אף שם.
הערות שוליים

↑  Coren, Stanley (1995). The Intelligence of Dogs: A Guide To The Thoughts, Emotions, And Inner Lives Of Our Canine Companions. New York: Bantam Books. ISBN 0-553-37452-4.
↑  קרן אור, כלבים מחוננים לא שוכחים, מכון דוידסון, 8 בספטמבר 2024
↑  Shany Dror et al, Dogs with a vocabulary of object labels retain them for at least 2 years, The Royal Society Publications, Biology Letters, Sep 4, 2024
↑   Gifted dogs remember words for 2 years!, סרטון בערוץ "Genius Dog Challenge", באתר יוטיוב (אורך: 02:26)
| --- | --- |
בקרת זהויות :  NLI: 987007283390005171  BNE: XX548764  GND: 4391921-2  LCCN: sh85015816  NKC: ph135543
מזרעה

ערך זה עוסק במועצה מקומית בצפון ישראל. אם התכוונתם למשמעות אחרת, ראו .
מַזְרַעָה (בערבית: المَزْرَعَة, בתרגום חופשי: "החווה") הוא כפר ליד נהריה ומועצה מקומית במחוז הצפון בישראל. היא הוכרזה כמועצה מקומית בשנת 1996. בכפר ישנם שלושה בתי ספר, בי"ס יסודי ובי"ס חטיבת ביניים.
היסטוריה

לאחר שהשיג שליטה בעכו, השתלט דאהר אל-עומר על מזרעה יחד עם הכפרים האחרים על החוף מצפון לעכו, הכריז על אדמותיהן כאדמות של השלטון (ג'יפתליק) ופיתח את הכפרים. לאחר הקמת אמת עכו נספחה מזרעה לאמה. האמה העוברת בתחומי מזרעה נקראת "אמת סולימאן פאשה". את הכפר חוצה נחל בית העמק, הנקרא בערבית "ואדי מג'נונה".
במזרעה שוכן הבית אשר שימש כבית קיץ את בהאא אללה, מייסד הדת הבהאית, עת התגורר בו בשכירות בין השנים 1877–1879, לפני שעבר לאחוזתו באל-באהג'ה.
במחצית השנייה של המאה ה-19 התגוררו בכפר כ-200 תושבים ובסקר 1922 נמנו 218 נפשות. בימי המנדט הבריטי התגוררו בכפר כ-30 משפחות שהתפרנסו בדוחק מחקלאות ועבודה במחנות הצבא הבריטי. באוגוסט 1938 הוטל על הכפר, יחד עם הכפרים האחרים באזור, קנס קולקטיבי בעקבות התנקשות ביהודי באזור.
לאחר מלחמת העצמאות נותר כפר מזרעה ריק ברובו, והועברו אליו ערבים מכפרים אחרים במסגרת המדיניות לריכוז בני המיעוטים במספר כפרים. בין השאר הועברו אליו ערבים מבצה וערביי אום אל פרג', שהראשונים שבהם פונו למזרעה בפברואר 1949 והשאר הוכרזו כנפקדים ופונו מבן עמי למזרעה ב-14 בספטמבר 1953. כן פונו למזרעה תושבים מע'אבסייה בינואר 1950. התושבים התגוררו במקום בצריפונים ופחונים בציפייה לשוב לכפריהם המקוריים. בשנת 1959 עודדה המדינה את התושבים בעזרת הלוואות לבנות בתי אבן, ובנובמבר 1960 התקיים טקס של חנוכת הבתים.
הכפר מזרעה השתייך למועצה אזורית געתון, אחד משני כפרי מיעוטים במועצה, יחד עם שיח' דנון. בשנת 1955 אספו תושבי הכפר 728 לירות תרומה לקרן המגן. באוקטובר 1959 נחנך בכפר בית ספר. בשנת 1964 פעלה המועצה להקים בכפר מסגד. בשנת 1969 הוכנה תוכנית מתאר לכפר. בינואר 1972 נחנך כביש גישה לכפר.
בסוף 2016 אושרה תוכנית לבניית 728 יחידות דיור בתמהיל מגוון על אדמות מדינה במזרעה.
אוכלוסייה

בכפר יש רוב מוסלמי ומתגורר בו מיעוט נוצרי.

לפי נתוני הלשכה המרכזית לסטטיסטיקה (הלמ"ס) נכון לסוף אוקטובר 2024 (אומדן), מתגוררים במזרעה 3,904 תושבים (מקום 240 בדירוג רשויות מקומיות בישראל).  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 88.9%. השכר החודשי הממוצע של שכיר במשך שנת 2021 היה 8,268 ש"ח (ממוצע ארצי: 11,330 ש"ח).
גלריית תמונות

המסגד בכפר מזרעה
אחת מקשתות אמת המים העוברת בכפר מזרעה. בעבר זו הייתה הכניסה הראשית לכפר
אמת המים בין כברי לעכו החוצה את מזרעה
המבצר בכפר מזרעה. על פי רשות העתיקות זהו מבצר צלבני
בית הקיץ אשר שימש את בהאא אללה
רחוב במזרעה
ראו גם

המרכז הבהאי העולמי
איי קוק

איי קוּק (באנגלית: Cook Islands, במאורית: Kūki 'Āirani) הם שתי קבוצות איים בדרום האוקיינוס השקט, ממזרח לקו התאריך הבינלאומי, הקרויים על שם מגלה הארצות האנגלי ג'יימס קוק. שטח האיים כ-240 קילומטרים רבועים. שטח המים הטריטוריאליים הוא כ-1.8 מיליון קמ"ר. באיי קוק מונהג משטר פנימי פרלמנטרי דמוקרטי בהסכם חופשי עם ניו זילנד, כאשר יחסי החוץ הם באחריות ניו זילנד, וכל התושבים הם בעלי דרכון ניו זילנדי. איי קוק נכללים תחת ממלכת ניו זילנד.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
באיי קוק התיישבו לראשונה פולינזים במאה ה-6 לספירה.
האירופאי הראשון אשר חזה באיים היה אלברו דה מנדניה, אשר זיהה את האי פוקאפוקה בשנת 1595 וקרא לו בשם "סן ברנרדו". פדרו פרננדש דה קיירוש היה האירופאי הראשון שכף רגלו דרכה באי ראקאהאנגה ב-1606. הנווט הבריטי ג'יימס קוק ראה ותיעד חלק מהאיים ב-1773, ופעם נוספת ב-1777. השם "איי קוק", לכבודו של ג'יימס קוק, הופיע במפה של הצי הרוסי ב-1880.
איי קוק הפכו למדינת חסות בריטית על פי בקשתם של התושבים ב-1888. ב-1901, עברו האיים לרשות ניו זילנד. איי קוק קיבלו אוטונומיה ב-1965.
כלכלה

שני מקורות ההכנסה העיקריים באיים הם תעשיית הפנינים השחורות המפורסמות בכל העולם, אשר מיוצרות בעיקר בחוות באיים הצפוניים מניהיקי (Manihiki) ופנרהין (Penrhyn) ומהווים כ-80 אחוזים מההכנסה של האיים, וכן תיירות. מקורות הכנסה נוספים הם בנקאות, סחר בדגה ובפירות ים. בנוסף בשנת 2006 צולמה במקום העונה ה-13 של הסדרה המצליחה "השרדות" מה ששיפר את הכלכלה לאור ההשקעה הרבה בסדרה (על כל פרק כמיליון דולר) וגם בזכות התיירות הרבה שהסדרה הביאה למקום.
גאוגרפיה

איי קוק מורכבים משתי קבוצות, הדרומית והצפונית. הקבוצות מרכיבות ביחד 15 איים ראשיים. הקבוצה הדרומית היא השלטת, ובה חיים רוב התושבים ונמצאים אי הבירה- ררוטונגה (Rarotonga), שדה התעופה הבינלאומי, הפרלמנט ומשרדי הממשל.
בקבוצה הדרומית האי הגדול ביותר הוא ררוטונגה, ובו מרוכזים רוב התושבים. איים נוספים בקבוצה הם:
אייטוטקי (Aitutaki) - השני בגודלו באיי קוק
אטיו (Atiu) - אשר ידוע בתעשיית הקפה המשובח שלו
מיטיארו (Mitiaro)
מאנגאיה (Mangaia)
Mauke
Manuae
Takutea
הקבוצה הצפונית היא נידחת ביותר, והגישה אליה מתבצעת בטיסות אחת לשבוע, בספינות משא אחת לחודש וכן על ידי בעלי יאכטות פרטיות. בתחילה, הקבוצה לא נחשבה לחלק מאיי קוק ורק מאוחר יותר נוספה לקבוצה הדרומית. קבוצה זו ידועה בתעשיית הפנינים שלה. כמו כן בקבוצה זו שוכן אטול סווארו, אשר התפרסם בזכות הסופר הניו זילנדי טום ניל, שגר במקום במשך שנים, וכתב בו את הספר An Island to Oneself.
האיים בקבוצה הצפונית הם:
מניהיקי (Manihiki)
Nassau
Palmerston Island
פנרהין (Penrhyn Island)
פוקאפוקה (Pukapuka)
Rakahanga
Suwarrow
דמוגרפיה

באיי קוק חיים כ-10 אלף תושבים, רובם מאורים אשר מדברים מאורית של איי קוק וכן אנגלית. בנוסף ניתן לפגוש באיים מהגרים מניו זילנד, אוסטרליה, פיג'י, ואיים נוספים באוקיינוס השקט. למעשה, האיים סובלים מהגירה שלילית, כמו רבים מאיי אוקיאניה, וכיום חיים בניו זילנד יותר "קוק-איילנדרים" מאשר באיים עצמם.